text: Økisfundur um rottu við kommunurnar í Norðoyggjum
text: #000000
text: Umhvørvisstovan skipaði týsdagin 20. september 2022 fyri økisfundi fyri allar kommunur í Norðoyggjum, har aktingarfólk og onnur umboð hjá kommunum møttust á Loftinum á fjósinum á Heygavegi 56. Evnið á fundinum var at fyribyrgja og týna rottu. Áður hava fundir verið við kommunurnar í Sandoy og í Vágum.
text: #000001
text: Endamálið við fundinum var m.a. at kunna um tær uppgávur, sum kommunurnar skulu at røkja fyri at fyribyrgja og týna rottu. Eisini var endamálið at stuðla undir samstarv millum Umhvørvisstovuna og kommunurnar og millum kommunurnar sínámillum, og at hoyra, hvørjar royndir kommunurnar hava við at fyribyrgja og týna rottu, hvussu stórur trupulleikin er og at tosa um, hvussu vit á bestan hátt loysa trupulleikan við rottu, eitt nú at týna rottu í haganum og bjørgunum.
text: #000002
text: Harafturat varð kunnað um rottueitur og um hvussu rotta kann týnast mest effektivt, har dentur varð lagdur á at gera kanningar av umhvørvinum, um hví rotta er á økinum og at enda, fyribyrgjan at rotta kemur aftur.
text: #000003
text: Av tí at eingin rotta er í Svínoy, Kalsoy og Fugloy, varð dentur eisini lagdur á týdningin av at fyribyrgja at rotta kemur í hesar oyggjar. Eisini varð dentur lagdur á, at kommunur, ið varða av hesum oyggjum skulu hava regluliga yvirvøku av rottu, og at kommunurnar skulu vera tilbúnar at týna rottuna, um hon kemur í oynna.
text: #000004
text: Umhvørvisstovan ferð beint undir at planleggja næsta økisfund. Ætlanin er at skipa fyri økisfundi við kommunurnar í Eysturoy, Streymoy og Suðuroy.
text: #000005
text: Um tú hevur spurningar um ert tú vælkomin at seta teg í samband við Umhvørvisstovuna á telefon 342400 ella á teldupost us@us.fo
text: #000006
text: Fá alt tað nýggjasta frá Umhvørvisstovuni við.
text: #000010
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000011
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000012